**Rozhodnutie Výkonného výboru**

Výkonný výbor VsSTZ na svojom zasadnutí dňa 18.05.2015 v súvislosti s prípravou nového súťažného ročníka 2015/2016 mimo nových kritérií hracích miestností a hracích podmienok **s c h v á l i l** tieto rozhodnutia:

1. Povinnosť fotenia pred zápasmi pre všetky družstvá II., III. a IV. ligy.
2. Zrušuje sa podpisovanie zápisov o stretnutí s uvedením čitateľného mena a priezviska.
3. Zrušuje sa nosenie súpisiek a registračiek na zápasy za podmienok schválených súťažným poriadkom SSTZ (predložený návrh na konferenciu SSTZ).
4. Do evidencie úspešnosti sa budú evidovať aj prehry WO s tým, že prípadne striedajúci hráč má povinnosť fotenia pred zápasom.
5. Nová súťažná sezóna sa bude hrať výlučne s plastovými loptičkami (potvrdil aktív klubu).
6. Hráč bez platnej registrácie bude vyradený zo súpisiek.
7. Určuje sa jednotný vklad pre všetky družstvá vo výške 50 EUR a jednotná pokuta za neprihlásenie mládežníckeho družstva vo výške 30 EUR.
8. Určuje sa hrací deň nedeľa pre II. ligu s tým, že sobota bude povolená len výnimočne pre IV. ligu.

VV VsSTZ upozorňuje kluby na:

1. Oznamovaciu povinnosť v súvislosti s organizáciou športového podujatia podľa zákona na príslušnú obec po vyžrebovaní.
2. Povinnosť mať právnu subjektivitu, ak chcú poberať dotácie z obce.
3. Povinnosť mať rozhodcu a trénera (mimo IV. ligy).
4. Platnosť nových kritérií hracích miestností a hracích podmienok.